PMIndiaData/PMIndiaSum huggingface dataset:
پارلیمنٹ میں جناب اٹل وہاری واجپئی کی تصویر کی نقاب کشائی کے لئےمنعقدہ تقریب کے موقع پر وزیر اعظم کی تقریر

نئی دہلی، 12فروری 2019؍عزب مآٓب صدر جمہوریہ، نائب صدرجمہوریہ، اسپیکر محترمہ، غلام نبی جی، نریندر سنگھ جی، اٹل جی کے اہل خانہ اور اٹل جی سے محبت کرنے والے جملہ حضرات! پارلیمنٹ کے مرکزی ہال میں اٹل جی اب اس نئی شکل میں ہمیں آشیرواد بھی دیتے رہیں گے اور ہمیں ترغیب بھی دیتے رہیں گے۔اٹل جی کی زندگی کی آفاقیت کے بارے میں بہت سی باتیں کہی جاسکتی ہیں اور ایک بھی بات دوسرے سے کم نہیں ہوسکتی۔گھنٹوں تک کہا جاسکتا ہے پھر بھی پورا نہیں ہوسکتا اور کم الفاظ میں کہنے کے بعد بھی شاید اس عظیم شخصیت کی پہچان بھی کی جاسکتی ہے۔ایسی شخصیات بہت کم ہوتی ہیں۔اتنے سال پارلیمنٹ کے گلیارے میں زندگی گزارنے کے بعد بھی دہائیوں تک اقتدار سے دور رہتے ہوئے عوام الناس کی پاکیزگی سے خلوص سے خدمت کرتے رہنا ، عام لوگوں کی آواز بلند کرتے رہنا اور نجی زندگی کے مفاد کے لئے نہ کبھی راستہ بدلنا، یہ اپنے آپ میں عوامی زندگی میں ہم جیسے کئی کارکنوں کے لئے بہت کچھ سیکھنے جیسا ہے۔ سیاست میں اتار چڑھاؤ آئے ہیں، جیت ہار آئی ہے، لیکن آئڈیل اور نظریات سے کبھی سمجھوتہ نہ کرتے ہوئے ہدف کی جانب چلتے رہنا اور کبھی نہ کبھی اس کا صحیح نتیجہ ملتا ہے، یہ ہم نے اٹل جی کی زندگی میں دیکھاہے۔ ان کی تقریروں کا بڑا ذکر ہوتاہے، لیکن شاید مستقبل میں کوئی نفسیاتی نقطہ نظر سے ریسرچ کرنے والا شخص اگر ان کا بڑی گہرائی سے تجزیہ کرے گا تو جتنی طاقت ان کی تقریر میں تھی شاید اس سے کئی گنا طاقت ان کی خاموشی میں تھی۔ وہ عوامی جلسے میں بھی دو چار بات بولنے کے بعد جب خاموش ہوجاتے تھے تو یہ بڑا غضب تھا کہ لاکھوں کی بھیڑ کے آخری شخص کو بھی اس خاموش میں سے پیغام مل جاتا تھا۔ یہ کون تھی ان کی کمیونیکیشن اسکل بھی شاید اس دور میں خاموشی کی کمیونیکیشن اسکل۔کب بولناہے اور کب خاموش رہنا ہے، کہ یہ جو طاقت تھی وہ بے مثال تھی۔ اس طرح سے وہ اپنی مستی میں رہتے تھے۔ کبھی ساتھ میں سفر کرنے کا موقع ملا تو دیکھتے تھے کہ وہ آنکھیں بند کرکے ہی رہتے تھے، زیادہ بات نہیں کرتے تھے، یہ ان کی فطرت میں تھا۔لیکن چھوٹی سی بات بھی تھی، جنگ کرنا، جو ان کی خصوصیت تھی۔ کتنا ہی ہماری پارٹی میٹنگ میں کبھی ماحول گرمایا بھی ہو تو ایسے ہی چھوٹی سی بات رکھ دیتے تھے، ایک دم سے ہلکا پھلکا ماحول بنادیتے تھے۔یعنی ایک طرح سے حالات کوسادھ لیا تھا انہوں نے، اپنے اندر جذب کرلیا تھا۔ایسی شخصیت جمہوریت کی جو سب سے بڑی طاقت ہوتی ہے، اس طاقت کے لئے وقت اور جمہوریت میں کوئی دشمن نہیں ہوتا، جمہوریت میں مسابقت ہوتی ہے، اپوزیشن ہوتا ہے۔ احترام اور لحاظ اسی جذبے کے ساتھ بنائے رکھنا یہ ہماری نئی نسل کے لئے سب کچھ سیکھنے جیسا ہے۔ہم سب کو سیکھنے جیساہے کہ ہم کس طرح سے حریف کو بھی شدید ترین تنقید کو بھی احترام کے ساتھ اس شخصیت کی طرف دیکھتے رہیں۔ یہ اٹل جی سے سیکھنے کی بات ہے۔ آج اٹل جی کو خراج عقیدت پیش کرنے کا یہ موقع ہے۔ میں میری طرف سے ایوان کے میرے سبھی ساتھیوں کی طرف سے قابل احترام اٹل جی کو خراج عقیدت پیش کرتاہوں۔
میگھالیہ کے عوام کو ، اُن کی ریاست کے دن کے موقع پر وزیر اعظم کی مبارکباد

نئی دہلی، 21 جنوری / وزیر اعظم جناب نریند رمودی نے میگھالیہ کے عوام کو ، اُن کی ریاست کے دن کے موقع پر مبارکباد پیش کی ہے ۔ اپنے پیغام میں وزیر اعظم نے کہا ہے کہ میگھالیہ کے عوام کو ، میں اُن کی ریاست کے قیام کے دن کے خصوصی موقع پر اپنی جانب سے مبارکباد پیش کرتا ہوں ۔ میگھالیہ کے عوام نے ہمارے ملک کے تئیں قابلِ ذکر تعاون دیا ہے ۔ میں اس ریاست کی لگاتار پیش رفت کے لئے دعاء گو ہوں ۔ ( م ن ۔ ع ا )
وزیر اعظم جناب نریندر مودی نے کووڈ-19 کے خلاف ریسرچ اور ویکسین کے استعمال کے نظام سے متعلق جائزہ میٹنگ کی صدارت کی

نئی دہلی، 15 /اکتوبر 2020 ۔ وزیر اعظم جناب نریندر مودی نے کووڈ-19 کی وبا کے خلاف ٹیسٹنگ ٹیکنالوجی، کنٹیکٹ ٹریسنگ، ڈرگ اور تھیراپیوٹکس وغیرہ سمیت ریسرچ اور ویکسین کے استعمال کے نظام سے متعلق جائزہ میٹنگ کی صدارت کی۔ میٹنگ میں مرکزی وزیر صحت جناب ہرش وردھن، رکن (صحت) نیتی آیوگ، پرنسپل سائنسی مشیر، سینئر سائنس داں اور دیگر اہل کاروں نے شرکت کی۔ وزیر اعظم نے کووڈ-19 کے ابھرتے چیلنجوں کے درمیان بھارت کے ویکسین مینوفیکچررس اور ڈیولپرس کے ذریعے کی جارہی ان کی کوششوں کے لئے ان کی ستائش کی اور ایسی کسی بھی کوشش میں حکومت کی جانب سے مسلسل تعاون کا یقین دلایا۔ وزیر اعظم نے کہا کہ ریگولیٹری اصلاحات ایک مسلسل جاری رہنے والا عمل ہے اور سبھی شعبوں میں آگے آنے والے ماہرین اور ابھرتے ہوئے شعبوں کا ریگولیٹر کے ذریعے سرگرمی سے استعمال کیا جانا چاہئے۔ وزیر اعظم نے ویکسین کی جامع تقسیم اور اسے لوگوں تک پہنچانے کے وزارت کے بندوبست اور موجودہ نظام کی بھی جانکاری دی۔ اس میں خاطرخواہ مقدار میں خرید، بڑے پیمانے پر اس کے ذخیرے کی تکنیک اور الگ الگ علاقوں تک اسے پہنچانے اور لوگوں کے درمیان اس کی محفوظ تقسیم شامل ہے۔ وزیر اعظم نے دونوں سیرو – سروے اور جانچ میں اضافہ کئے جانے کی ہدایت دی۔ انھوں نے کہا کہ سبھی کے لئے سستی، آسانی سے دستیاب اور ریگولر ٹیسٹنگ کے نظام کو یقینی بنایا جانا چاہئے۔ وزیر اعظم نے روایتی دواؤں سے علاج کی توسیع اور سائنسی جانچ کو تیز کرنے اور اس میں تسلسل برقرار رکھنے کی ضرورت کو اجاگر کیا۔ انھوں نے اس مشکل وقت میں شواہد پر مبنی تحقیق شروع کرنے اور قابل اعتماد تدابیر دستیاب کرانے کے لئے آیوش کی وزارت کی کوششوں کی ستائش کی۔ وزیر اعظم نے اس بات کا اعادہ کیا کہ بھارت نہ صرف اپنے ملک کے لوگوں کے لئے بلکہ پوری دنیا کے لئے کووڈ-19 کے خلاف جانچ، ویکسین اور علاج کی سستی، آسانی سے دستیاب اور قابل قبول تدابیر کی سمت میں کوشاں ہے۔ وزیر اعظم نے وبا کے خلاف اعلیٰ سطح کی تیاریوں اور مسلسل نگرانی کی ضرورت کی اپیل کی۔
وزیر اعظم جناب نریندر مودی اور کمیونسٹ پارٹی آف ویتنام کے جنرل سکریٹری ایچ ای نگوین فو ترونگ کے درمیان فون کال

وزیر اعظم جناب نریندر مودی نے آج کمیونسٹ پارٹی آف ویتنام کے جنرل سکریٹری محترم نگوین فوترونگ کے ساتھ فون پر بات کی۔ دونوں رہنماؤں نے ہندوستان اور ویتنام کے درمیان سفارتی تعلقات کے قیام کی 50 ویں سالگرہ کے موقع پر ایک دوسرے کی ستائش کی۔ انہوں نے ہندوستان-ویتنام جامع اسٹریٹجک پارٹنرشپ کے تحت وسیع پیمانے پر تعاون کی تیز رفتاری پر اطمینان کا اظہار کیا جو 2016 میں وزیر اعظم کے دورہ ویتنام کے دوران قائم ہوئی تھی۔ وزیر اعظم نے ہندوستان کی ایکٹ ایسٹ پالیسی اور ہند-بحرالکاہل ویژن کے ایک اہم ستون کے طور پر ویتنام کی اہمیت کو دہرایا، اور موجودہ اقدامات پر تیز رفتار پیش رفت کے لیے کام کرنے کے علاوہ دو طرفہ تعلقات کے دائرہ کار کو بڑھانے کی کوشش کی۔ وزیر اعظم نے ویتنام میں ہندوستان کے فارما اور زرعی مصنوعات کے لیے مارکیٹ تک رسائی کی زیادہ سے زیادہ سہولت فراہم کرنے کی بھی درخواست کی۔ وزیر اعظم نے دونوں ممالک کے درمیان تاریخی اور تہذیبی روابط کو اجاگر کیا اور ویتنام میں چام یادگاروں کی بحالی میں ہندوستان کی شمولیت پر خوشی کا اظہار کیا۔ دونوں رہنماؤں نے دونوں ممالک کے درمیان دفاعی شراکت داری کو بڑھانے پر اتفاق کیا۔ انہوں نے یوکرین میں جاری بحران اور بحیرہ جنوبی چین کی صورتحال سمیت مشترکہ دلچسپی کے علاقائی اور عالمی امور پر بھی تبادلہ خیال کیا۔
ریلوے کے ذریعے ہم ان علاقوں کو سلسلہ آپس میں جوڑ رہے ہیں جو پیچھے رہ گئے تھے:وزیر اعظم  مودی

وزیر اعظم جناب نریندر مودی نے کہا ہے کہ ملک کے وہ حصے جو آپس میں جڑے ہوئے نہیں تھے اورجنھیں پیچھے چھوڑ دیا گیا تھا انھیں ریلوے کنکشن کے ذریعے آپس میں جوڑا جارہا ہے۔ جناب مودی گجرات میں کیوڑیا کو ملک کے مختلف حصوں سے جوڑنے والی آٹھ ٹرینوں کو جھنڈی دکھا کر روانہ کرنے اور ویڈیو کانفرنسنگ کے ذریعے ریاست میں ریلوے سے وابستہ متعدد پروجیکٹوں کا افتتاح کرنے کے بعد اظہار خیال کر رہے تھے۔ وزیر اعظم نے زور دے کر کہا کہ ریلوے لائن کو بڑی لائن میں بدلنے اور اس کی برق کاری کے کام میں تیز رفتاری آگئی ہے اور ریلوے لائن کو زیادہ تیز رفتاری کے لیے تیار کیا جارہا ہے۔ اس کی وجہ سے سیمی ہائی اسپیڈ ٹرینیں چلنے لگی ہیں اور ہم ہائی اسپیڈ کی طرف آگے بڑھ رہے ہیں۔ اس کے لیے بجٹ میں کئی گنا اضافہ کردیا گیا ہے۔ وزیر اعظم نے یہ بھی کہا کہ اس بات کو یقینی بنایا جارہا ہے کہ ریلوے ماحول دوست رہے۔ کیوڑیا اسٹیشن بھارت کا پہلا اسٹیشن ہے جو گرین بلڈنگ سرٹیفکیشن کے ساتھ شروع کیا گیا ہے۔ انھوں نے ریلوے سے وابستہ مینوفیکچرنگ اور ٹیکنالوجی میں آتم نربھرتا کی ضرورت پر زور دیا جس کے اب اچھے نتائج برآمد ہو رہے ہیں۔ یہ ہائی ہورس پاؤر کے بجلی سے چلنے والے انجنوں کی تیاری کی وجہ ہے کہ بھارت دنیا کی پہلی ڈبل اسٹیکڈ لانگ ہال کنٹینر ٹرین چلا سکا۔ آج دیسی ٹیکنالوجی سے تیار کردہ بہت سی جدید ٹرینیں بھارتی ریلوے کا حصہ ہیں۔ وزیر اعظم نے ہنرمند اسپیشلسٹ افرادی قوت اور پیشہ ور افراد کی ضرورت پر زور دیا تاکہ ریلوے میں تبدیلی کی ضرورتوں کو پورا کیا جاسکے۔ اس ضرورت کی وجہ سے وڈوڈرامیں ڈیمڈ ریلوے یونیورسٹی کا قیام عمل میں آیا۔ بھارت اُن چند ملکوں میں شامل ہے جن کے یہاں اس نوعیت کا ادارہ موجود ہے۔ ریل ٹرانسپورٹ ، ہمہ جہت ریسرچ اور ٹریننگ کے لیے جدید سہولتیں دستیاب کرائی جارہی ہیں۔ موجودہ اور مستقبل کے ریلوے کو آگے بڑھانے کے لیے 20 ریاستوں سے باصلاحیت نوجوانوں کو تربیت دی جارہی ہے۔ وزیر اعظم نے کہا کہ اس طرح کی تربیت کے ذریعے اپنی بات ختم کرتے ہوئے کہا کہ اس طرح اختراع اور ریسرچ کے ذریعے ریلوے کی جدید کاری میں مدد ملے گی۔
وزیر اعظم نے گروپ کیپٹن ورون سنگھ  کے انتقال پر تعزیت کا اظہار کیا

وزیر اعظم جناب نریندر مودی نے گروپ کیپٹن ورون سنگھ کے انتقال پر گہر رنج و غم کا اظہار کیا ہے۔ اپنے ایک ٹوئٹ میں وزیر اعظم نے کہا؛ ’’گروپ کیپٹن ورون سنگھ نے پورے فخر، شجاعت اور انتہائی پیشہ ورانہ مہارت کے ساتھ ملک کی خدمت کی۔ ان کی وفات سے میں کافی غم زدہ ہوں۔ ملک کے لیے ان کی بیش بہا خدمات کو کبھی فراموش نہیں کیا جائے گا۔ ان کے اہل خانہ اور دوستوں کو میری طرف سے تعزیت۔ اوم شانتی۔‘‘
وزیراعظم نے کووڈ-19 ویکسین کی تیاری اور مینوفیکچرنگ پر کام کرنے والی تین ٹیموں کے ساتھ بات چیت کی

نئی دہلی:30 نومبر، 2020:وزیراعظم نے پیر کے روز کووڈ-19 کے لئے ویکسین کی تیاری اور مینوفیکچرنگ پر کام کرنے والی تین ٹیموں کے ساتھ ورچوول میٹنگیں کیں۔ یہ ٹیمیں جینووا بایوفارماسیوٹیکلس لمیٹیڈ پُنے، بایولوجیکل ای لمیٹیڈ حیدر آباد اور ڈاکٹر ریڈیز لیباریٹریز لمیٹیڈ حیدرآباد کی تھیں۔ وزیراعظم نے کووڈ-19 پر قابو پانے کیلئے ویکسین حل کے ساتھ آنے کیلئے ان کمپنیوں میں سائنسدانوں کے ذریعے کی جارہی کوششوں کی ستائش کی۔ انہوں نے ویکسین کی تیاری کیلئے مختلف پلیٹ فارموں کی صلاحیتوں پر بھی تبادلہ خیال کیا۔ وزیراعظم نے کمپنیوں سے یہ بھی کہا کہ وہ انضباطی عمل اور اس سے متعلق اُمور کے بارے میں اپنی تجاویز اور نظریات سامنے لائیں۔ انہوں نے یہ بھی مشورہ دیا کہ انہیں ویکسین اور اس سے متعلق اُمور مثلاً اس کی افادیت وغیرہ کے بارے میں آسان زبان میں عام لوگوں کو آگاہ کرنے کیلئے اضافی کوششیں کرنی چاہئیں۔ ویکسین کی ڈیلیوری کے سلسلے میں لاجسٹکس ٹرانسپورٹ ، کولڈ چین وغیرہ سے متعلق اُمور کے بارے میں بھی تبادلہ خیال کیا گیا۔ ویکسین کے تمام اُمیدواروں نے ٹرائل کے مختلف مراحل کے بارے میں تبادلہ خیال کیا۔ اس سلسلے میں تفصیلی اعداد وشمار اور نتائج آئندہ سال کے اوائل کے بعد متوقع ہیں۔ وزیراعظم نے تمام متعلقہ محکموں کو مشورہ دیا کہ وہ مینوفیکچررز کے ساتھ مشغول رہیں اور معاملات کو حل کرنے کی کوشش کریں تاکہ ان کمپنیوں کی کوششوں سے ملک اور پوری دنیا کی ضروریات کو پورا کیاجاسکے۔ ———————– م ن۔م ع۔ ع ن
وزیر اعظم نے 14 ویں برکس سربراہ کانفرنس میں شرکت کی

وزیر اعظم جناب نریندر مودی نے 23 – 24 جون ، 2022 ء کو چین کے صدر شی جن پنگ کی صدارت میں ورچوئل طور پر منعقدہ 14ویں برکس سربراہ کانفرنس میں بھارتی شرکت کی قیادت کی ۔ 23 جون کو ہونے والی ، اِس سربراہ کانفرنس میں برازیل کے صدر جیر بولسو نارو، روس کے صدر ولادیمیر پوتن اور جنوبی افریقہ کے صدر سیرل رامافوسا نے بھی شرکت کی ۔ سربراہ اجلاس کے غیر برکس تعلقات کے زمرے میں عالمی پیش رفت پر اعلیٰ سطحی مذاکرات 24 جون کو منعقد ہوئے ۔ 23 جون کو لیڈروں نے انسداد دہشت گردی، تجارت، صحت، روایتی ادویات، ماحولیات، سائنس، ٹیکنالوجی اور اختراع، زراعت، تکنیکی اور پیشہ ورانہ تعلیم اور تربیت کے شعبوں سمیت عالمی تناظر میں اہم امور پر تبادلہ ٔخیال کیا۔ اس میں کثیر جہتی نظام میں اصلاحات ، کووڈ – 19 عالمی وباء ، عالمی اقتصادی بحالی اور دیگر امور بھی شامل تھے ۔ وزیر اعظم نے برکس کی شناخت کو مستحکم کرنے پر زور دیا اور برکس کی دستاویزات، برکس ریلوے ریسرچ نیٹ ورک کے لئے آن لائن ڈاٹا بیس قائم کرنے اور ایم ایس ایم ایز کے درمیان تعاون کو مستحکم کرنے کی تجویز پیش کی ۔ بھارت برکس ملکوں میں اسٹارٹ اپس کے درمیان روابط کو مستحکم کرنے کی خاطر ، اِس سال برکس اسٹارٹ اَپس تقریب کا انعقاد کرے گا ۔ وزیر اعظم نے ، اِس بات کو بھی اجاگر کیا کہ برکس ارکان کے طور پر ہمیں ایک دوسرے کی سلامتی کو سمجھنا چاہیئے اور دہشت گرد قرار دیئے جانے میں باہمی تعاون فراہم کرنا چاہیئے اور اس اہم معاملے کو سیاسی شکل نہیں دی جانی چاہیئے ۔ سربراہ اجلاس کے اختتام پر برکس لیڈروں نے ’’ بیجنگ اعلانیہ ‘‘ کو منظوری دی ۔ 24 جون کو، وزیر اعظم نے افریقہ، وسطی ایشیا، جنوب مشرقی ایشیا اور بحرالکاہل سے کیریبین تک بھارت کی ترقیاتی شراکت داری ؛ ایک آزاد ، کھلے جامع اور اصولوں پر مبنی سمندری علاقے پر بھارت کی توجہ ؛ بحیرۂ ہند کے خطے سے لے کر بحرالکاہل تک تمام ملکوں کی علاقائی سالمیت اور اقتدارِ اعلیٰ کے لئے احترام ؛ اور کثیر جہتی نظام میں اصلاحات پر زور دیا کیونکہ ایشیا کا ایک بڑا حصہ ، پورا افریقہ اور لاطینی امریکہ کی عالمی فیصلہ سازی میں کوئی آواز نہیں ہے ۔ وزیراعظم نے سرکلر معیشت کی اہمیت کا اجاگر کیا اور ماحولیات کے طرز زندگی ( لائف ) مہم میں شامل ہونے کے لئے شریک ملکوں کے شہریوں کو مدعو کیا ۔ شرکت کرنے والے مہمان ملکوں میں الجیریا ، ارجنٹینا ، کمبوڈیا، مصر، ایتھوپیا، فجی، انڈونیشیا، ایران، قزاقستان، ملیشیا، سینیگال، تھائی لینڈ اور ازبکستان شامل تھے۔ اس سے پہلے 22 جون کو برکس بزنس فورم کی افتتاحی تقریب میں کلیدی خطبہ دیتے ہوئے ، وزیر اعظم نے برکس بزنس کونسل اور برکس ویمن بزنس الائنس کی ستائش کی ، جنہوں نے کووڈ – 19 وباء کے باوجود اپنا کام جاری رکھا۔ وزیر اعظم نے برکس کی کاروباری برادری کو مشورہ دیا کہ وہ سماجی اور اقتصادی چیلنجوں کے لئے ٹیکنا لوجی پر مبنی حل کے شعبے ، اسٹارٹ اپس اور ایم ایس ایم ایز میں مزید تعاون کریں ۔ ۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔ ( ش ح ۔ و ا ۔ ع ا )
عزت مآب صدرجمہوریہ ہند اور وزیر اعظم قومی تعلیمی پالیسی۔2020 کے موضوع پر منعقد ہونے والی گورنروں کی کانفرنس سے خطاب کریں گے

عزت مآّب صدرجمہوریہ ہند جناب رام ناتھ کووِند اور وزیر اعظم جناب نریندر مودی ، ویڈیو کانفرنسنگ کے توسط سے، 7 ستمبر 2020 کو، صبح 10:30 بجے، قومی تعلیمی پالیسی کے موضوع پر منعقدہ گورنروں کی کانفرنس کے افتتاحی سیشن سے خطاب کریں گے۔ اس کانفرنس کا موضوع ’’اعلیٰ تعلیمی تغیر میں قومی تعلیمی پالیسی۔2020 کا کردار‘‘ ہے اور اس کا اہتمام وزارت تعلیم، حکومت ہند کے ذریعہ کیا جا رہا ہے۔ قومی تعلیمی پالیسی ۔2020 اکیسویں صدی کی پہلی قومی تعلیمی پالیسی ہے، اس سے قبل 34 برس پہلے 1986 میں قومی تعلیمی پالیسی کا اعلان کیا گیا تھا۔ قومی تعلیمی پالیسی۔2020 کا مقصد اسکول اور اعلیٰ تعلیمی سطح پر بڑی اصلاحات متعارف کرانا ہے۔ نئی قومی تعلیمی پالیسی کا مقصد بھارت کو ایک مساوی اور متحرک علمی سوسائٹی میں تبدیل کرنا ہے۔ اس پالیسی میں بھارت پر مرتکز ایک ایسے تعلیمی نظام کا تخیل شامل ہے جو بھارت کو راست طور پر ایک عالمی سوپر پاور میں تبدیل کرنے کے لئے تعاون دیتا ہے۔ اس جامع تغیراتی کوشش کا مقصد یہ ہے کہ این ای پی ملک کے تعلیمی نظام میں ایک مثالی تبدیلی لے کر آئے اور آتم نربھر بھارت، جس کا خواب عزت مآب وزیر اعظم ہند نے دیکھا ہے، کے لئے بہتر اور فعال تعلیمی ایکو نظام تیار کرے ۔ قومی تعلیمی پالیسی 2020 کے مختلف پہلوؤں پر ملک بھر میں متعدد ویبنار، ورچووَل کانفرنسیں اور اجلاس منعقد کیے جا رہے ہیں۔ اس سے قبل وزارت تعلیم اور یونیورسٹی گرانٹس کمیشن نے ’’قومی تعلیمی پالیسی۔2020 کے تحت اعلیٰ تعلیم میں تغیراتی اصلاحات کے موضوع پر جلسہ‘‘ کے عنوان سے ایک تقریب کا انعقاد کیا تھا جس سے وزیر اعظم نریندر مودی نے خطاب کیا تھا۔ 7 ستمبر کو منعقد ہونے والی گورنروں کی اس کانفرنس میں بھی تمام ریاستوں کے وزرائے تعلیم، ریاستی یونیورسٹیوں کے نائب چانسلر حضرات اور دیگر سینئر افسران شرکت کریں گے۔ عزت مآب صدر جمہوریہ اور وزیر اعظم کا خطاب ڈی ڈی نیوز پر براہِ راست نشر کیا جائے گا۔
وزیراعظم 30 مئی کو پی ایم کیئر فار چلڈرن اسکیم کے تحت فوائد  کا اجراء کریں گے

نئی دہلی۔ 29 مئی وزیر اعظم جناب نریندر مودی 30 مئی 2022 کو صبح 10:30 بجے ویڈیو کانفرنسنگ کے ذریعہ پی ایم کیئر فار چلڈرن اسکیم کے تحت فوائد کا اجراء کریں گے۔ وزیر اعظم ا سکول جانے والے بچوں کو اسکالر شپ منتقل کریں گے۔ پروگرام کے دوران بچوں کے لیے پی ایم کیئرفار چلڈرن کی پاس بک اور آیوشمان بھارت – پردھان منتری جن اروگیا یوجنا کے تحت ہیلتھ کارڈ بچوں کے حوالے کیا جائے گا۔ 11 مارچ 2020 سے 28 فروری 2022 کے دوران بچوں کے لیے پی ایم کیئرفار چلڈرن ا سکیم کا آغاز وزیراعظم نے 29 مئی 2021 کو ان بچوں کی مدد کے لیے کیا تھا، جن کے والدین یا قانونی سرپرست یا گود لینے والے والدین کو کھوچکے ہیں یا کووڈ – 19 وبائی مرض سے بچ گئے ہیں ۔ اس سکیم کا مقصد یہ ہے کہ بچوں کی مستقل دیکھ بھال اور تحفظ کو یقینی بنایا جائے تاکہ انہیں مستقل طور پر رہائش فراہم کی جا سکے ، تعلیم اور وظائف کے ذریعہ انہیں بااختیار بنایا جا سکے ، انہیں 23 سال کی عمر میں اور ہیلتھ انشورنس کے ذریعہ ان کی فلاح و بہبود کو یقینی بنا کرخود کفیل زندگی گزارنے کے لیے آٹھ لاکھ روپے کی مالی مدد فراہم کی جا سکے۔ بچوں کے رجسٹریشن کے لیے pmcaresforchildren.in کے نام سے ایک پورٹل شروع کیا گیا۔ پورٹل ایک ونڈو سسٹم ہے جو بچوں کے لیے منظوری کے عمل اور دیگر تمام سہولیات فراہم کرتا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم کا سنت کبیرنگر میں عظیم صوفی اور شاعر کبیر کو خراج عقیدت

نئی دہلی، 28 /جون۔ وزیر اعظم جناب نریندر مودی نے اترپردیش کے کبیر نگر ضلع میں آج مگہر کا دورہ کیا۔ انھوں نے سنت کبیر داس کی 500ویں برسی کے موقع پر ان کی سمادھی پر گلہائے عقیدت نذر کئے۔ انھوں نے سنت کبیر کے مزار پر چادر چڑھائی۔ انھوں نے سنت کبیر کی گپھا کا دورہ کیا اور سنت کبیر اکیڈمی کا سنگ بنیاد رکھتے ہوئے ایک تختی کی نقاب کشائی کی، جس پر عظیم سنت کی تعلیمات و خیالات کو اجاگر کیا گیا ہے۔ ایک عوامی جلسے میں وزیراعظم نے اظہار خیال کیا کہ ان کے دل میں چار سال سے ایک خواہش تھی جو مگہر کی مقدس سرزمین پر عظیم صوفی کبیر کو خراج عقیدت پیش کرکے پوری ہوگئی۔ لوگوں کا کہنا ہے کہ اس سرزمین پر سنت کبیر، گرونانک اور بابا گورکھناتھ نے روحانی مذاکرات کئے۔ وزیراعظم نے کہا کہ سنت کبیر اکیڈمی سے سنت کبیر کی روایات، اترپردیش کے علاقائی لب و لہجے اورعلاقائی فنون لطیفہ کو تحفظ دینے کے مقصد سے ایک ادارہ میسر آئے گا۔ سنت کبیر اکیڈمی کی تعمیر میں تقریباً 24 کروڑ روپئے خرچ ہوں گے۔ وزیراعظم نے کہا کہ سنت کبیر نے بھارت کی روح نفس کی نمائندگی کی ہے۔ انھوں نے ذات پات کی بندشوں کو توڑا اور ایک عام آدمی اور دیہی بھارتی کی زبان اختیار کی۔ وزیراعظم نے کہا کہ صوفی سنت بھارت کے مختلف حصوں میں وقتاً فوقتاً آتے رہے ہیں، جنھوں نے سماج کو برائیوں سے نجات حاصل کرنے میں اس کی مدد کی۔ بھارت کے مختلف علاقوں میں مختل ادوار میں پیدا ہوئے اس طرح کے صوفی سنتوں کا ذکر کرتے ہوئے وزیراعظم نے بابا صاحب امبیڈکر کا بھی ذکر کیا، جنھوں نے بھارت کے ہر شہری کے لئے آئین کے ذریعے مساوات کو یقینی بنایا۔ سیاسی موقع پرستی کے خلاف سخت بیان دیتے ہوئے وزیراعظم نے سنت کبیر کی تعلیمات کو یاد کیا کہ مثالی حکمراں وہ ہے جو عوام کے احساسات اور ان کے مصائب کو سمجھے۔ انھوں نے کہا کہ سنت کبیر نے سماج کے ان سبھی ڈھانچوں کی نقطہ چینی کی ہے جن سے عوام کے مابین تفریق کا ماحول پیدا ہوا۔ اس ضمن میں وزیراعظم نے مرکزی حکومت کی مختلف اسکیموں کا ذکر کیا، جن کے ذریعے سماج کے غریب اور پسماندہ طبقوں کو بااختیار بنایا جارہا ہے۔ جیسے جن دھن یوجنا، اجولا یوجنا، بیمہ اسکیمیں، بیت الخلاء کی تعمیر اور مستفیدین کو رقم کی براہ راست منتقلی۔ انھوں نے کہا کہ سڑکوں، ریلوے، آپٹیکل فائبر نیٹ ورک وغیرہ جیسے بنیادی ڈھانچے سے متعلق مختلف شعبوں کی ترقی کی رفتار میں اضافہ ہوا ہے۔ انھوں نے کہا کہ مرکزی حکومت اس یقین دہانی کے لئے کام کررہی ہے کہ بھارت کے سبھی علاقوں میں ترقی کا فائدہ پہنچے۔ انھوں نے امید ظاہر کی کہ سنت کبیر کی تعلیمات سے نئے بھارت کے خاکے کو عملی جامہ پہنانے میں مدد ملے گی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ا س۔ م ر
وزیراعظم  کل پائیدارترقی سے متعلق عالمی  سربراہ کانفرنس کا افتتاح کریں گے

نئی دہلی، 15؍فروری / وزیراعظم جناب نریندر مودی کل راجدھانی میں وگیان بھون میں پائیدار ترقی سے متعلق عالمی چوٹی کانفرنس(ڈبلیو ایس ڈی ایس) کے 2018 کے ایڈیشن کا افتتاح کریں گے۔ ڈبلیو ایس ڈی ایس ، دی انرجی اینڈ ریسورسیز انسٹی ٹیوٹ (ٹی ای آر آئی) کا ایک فلیگ شپ فورم ہے اور یہ پائیدار ترقی ، توانائی کے شعبوں اور ماحولیات کے شعبوں میں مفکرین ، عالمی لیڈروں کو ایک مشترکہ پلیٹ فارم پر ایک ساتھ لانا چاہتی ہے۔ سربراہ کانفرنس بہت سی ممتاز شخصیتوں نیز ماحولیات ، جنگلات اور آب و ہوا میں تبدیلی کے مرکزی وزیر ڈاکٹر ہرش وردھن، صعنت و کامرس کے وزیر جناب سریش پربھو، وزیر مملکت برائے مکان اور شہری امور (آزادانہ چارج) جناب ہردیپ پوری، شہری ہوابازی کے وزیر مملکت جناب جینت سنہا کے ساتھ ساتھ اہم سیاسی اور کارپوریٹ سربراہوں کی میزبانی کرے گا۔ اس سال اس سربراہ کانفرنس کا موضوع ہے ‘‘ پارٹنر شپ فار اے ریزیلینٹ پلینیٹ’’ ڈبلیو ایس ڈی ایس 2018ایک ایکشن فریم ورکس تیار کرنا چاہتا ہے تاکہ آب و ہوا میں تبدیلی کے پس منظر میں ترقی پذیر معیشتوں کو درپیش سب سے فوری چیلنجوں کوحل کیا جا سکے۔ سربراہ کانفرنس میں مختلف قسم کے معاملات پر تبادلۂ خیال ہوگا، جن میں شہروں کو کچرے کے ڈھیر سے پاک بنانے کیلئے کچرے کے مؤثر بندوبست کا میکنزم ، فضائی آلودگی سے مؤثر ڈھنگ سے نمٹنا، زمین کے انحطاط کا مقابلہ کرنا، وسائل بڑھانے کے اقدامات اور توانائی کی کفایت شعاری وغیرہ شامل ہیں۔ اس کے علاوہ صاف توانائی کی منتقلی کی سہولت پیدا کرنا اور آب و ہوا میں تبدیلی کو مؤثر ڈھنگ سے کم کرنے کیلئے مالی طریقۂ کار پیدا کرنا ہے۔ ڈبلیو ایس ڈی ایس 2018 میں گرینوویشن ایگزیبیشن میں پائیدار ترقی کے مقاصد کو پورا کرنے کیلئے جدید ٹیکنالوجی میں پیش رفت کو دکھایا جائے گا۔ سربراہ کانفرنس میں پالیسی سازوں، محققین، تھنگ ٹینک سفارتکار اور دنیا بھر کے کارپوریٹس سمیت 2000 سے زیادہ وفود شرکت کریں گے۔ ممتاز بین الاقوامی مقررین مکمل اجلاس میں زیادہ مؤثر ڈھنگ سے توانائی اور وسائل کا استعمال کرنے کیلئے طور طریقوں پر غور کرنے کے ساتھ ساتھ زمین ، ہوا اور پانی پر اثرات کم کرنے سمیت مختلف امور پر کانفرنس سے خطاب کریں گے۔ ڈبلیو ایس ڈی ایس 2018 میں کاربن مارکیٹس اور قیمت ، پائیدار ٹرانسپورٹ، رہائشی شہروں، شمسی توانائی اور ٹھنڈاکرنے والی ٹیکنالوجیوں سمیت پائیداری سے متعلق معاملات پر تبادلۂ خیال ہوگا۔ ٹی ای آر آئی(ٹیری) اپنے فلیگ شپ فورم ڈبلیو ایس ڈی ایس 2018 کے 2018 کے ایڈیشن کی میزبانی 15 سے 17 فروری کے دوران نئی دلی میں کر رہا ہے۔
فرانسیسی صدر کے سفارتی مشیر جناب ایمانوئیل بون نے وزیر اعظم سے ملاقات کی

نئی دہلی، 8/جنوری 2021 ۔ فرانسیسی صدر عالی جناب ایمانوئیل میکروں کے سفارتی مشیر جناب ایمانوئیل بون نے وزیر اعظم جناب نریندر مودی سے ملاقات کی۔ وزیر اعظم نے انسداد دہشت گردی، سائبر سکیورٹی، دفاعی و اسٹریٹیجک تعاون سمیت بھارت – فرانس اسٹریٹیجک شراکت داری کے کلیدی پہلوؤں کے سلسلے میں دونوں ملکوں کے درمیان ہوئی پیش رفت پر اپنے اطمینان کا اظہار کیا۔ جناب بون نے بھی وزیر اعظم کو سمندری اور کثیر جہتی تعاون سمیت متعدد علاقائی اور عالمی امور میں بھارت اور فرانس کے درمیان تعاون کے بارے میں بتایا۔ وزیر اعظم نے حال ہی میں صدر میکروں کے ساتھ ہوئے اپنے تبادلہ خیال کا بڑی دلچسپی کے ساتھ ذکر کیا اور ان کی صحت کے تئیں نیک خواہشات کا اظہار کیا۔ انھوں نے، جیسے ہی حالات اجازت دیں، صدر میکروں کے بھارت دورے کے لئے اپنی دعوت کا اعادہ بھی کیا۔ جناب ایمانوئیل بون 7 جنوری 2021 کو ہوئی بھارت – فرانس اسٹریٹیجک مذاکرات کے لئے بھارت کے دورے پر ہیں۔
وزیر اعظم نیپال کے سرکاری دورہ کے دوران ہند-نیپال مشترکہ بیان

نئی دہلی۔07 اپریل نیپال کے وزیر اعظم جناب کے پی شرما اولی ہندوستان کے وزیر اعظم جناب نریندر مودی کی دعوت پر 6 تا 8 اپریل ہندوستان کے سرکاری دورے پر ہیں۔ 07 اپریل 2018 کو دونوں وزراء اعظم نے دونوں ملکوں کے مابین کثیر جہتی تعلقات جامع انداز میں جائزہ لیا۔ انہوں نے دونوں حکومتوں ، نجی شعبوں کے مابین اور عوامی سطح پر بڑھتی شراکت داری کا استقبال کیا ۔ دونوں وزراء اعظم نے دونوں ملکوں کے باہمی تعلقات کو برابری، باہمی اعتماد ، احترام اور مفاد کی بنیاد پر نئی بلندیوں پر لے جانے کے لیے مل کر کام کرنے کے عزم کا اعادہ کیا ۔ دونوں ملکوں کی مشترکہ تاریخی، ثقافتی رشتے اور قریبی عوامی رابطے کی ٹھوس بنیاد پر قائم ہندوستان اور نیپال کے درمیان قریبی اور دوستانہ تعلقات کا ذکر کرتے ہوئے دونوں وزراء اعظم نے باہمی رشتے کو مستحکم کرنے کے لیے مستقل اعلی سطحی سیاسی تبادلے کی اہمیت پر زور دیا ۔ وزیر اعظم اولی نے کہا کہ ان کی حکومت ہندوستان کے ساتھ دوستانہ تعلقات کو مزید مستحکم کرنے کو بہت اہمیت دیتی ہے ۔ انہوں نے کہا کہ نیپال کی حکومت اقتصادی کایا پلٹ اور ترقی کی غرض سے ہندوستان کی ترقی اور خوشحالی سے مستفید ہونے کے لیے باہمی رشتوں کو فروغ دینا چاہتی ہے ۔ وزیر اعظم مودی نے وزیر اعظم اولی کو یقین دلایا کہ ہندوستان حکومت نیپال کی ترجیحات کے مطابق نیپال کے ساتھ اپنے تعلقات کو مستحکم کرنے کے لیے پابند عہد ہے ۔ وزیر اعظم مودی نے کہا کہ حکومت ہند کا تصور ‘سب کا ساتھ ، سب کا وکاس’ اپنے پڑوسیوں کے ساتھ شمولیت والی ترقی و خوشحالی کے مشترکہ تصور کے لیے ہندوستان کا ایک رہنما فریم ورک ہے ۔ وزیر اعظم اولی نے کہا کہ سیاسی تاریخی تبدیلی کے بعد ان کی حکومت نے ‘‘خوشحال نیپال، خوشحال نیپالی’’ کے مقصد سے اقتصادی تبدیلی کو ترجیح دی ہے ۔ وزیر اعظم مودی نے نیپال میں بلدیاتی، وفاقی اور پہلی ریاستی سطح کے کامیاب انتخابات کے لیے نیپال کی حکومت اور عوام کو مبارکباد دی اور استحکام اور ترقی کے لیے ان کے ویژن کی تعریف کی۔ دونوں وزراء اعظم نے نیپال کے بیر گنج میں مربوط چیک پوسٹ کا افتتاح کیا۔ انہوں نے اس امید کا اظہار کیا کہ اس کے جلد از جلد آپریشنل ہونے کے بعد سرحد پار تجارت ،سامانوں کی نقل و حمل اور لوگوں کی آمدورفت سے مشترکہ ترقی کے زبردست مواقع حاصل ہوں گے۔ دونوں وزراء اعظم نے موتیہاری میں موتیہاری-املیکھ گنج سرحد پار پٹرولیم مصنوعات پائپ لائن کے سنگ بنیاد کی تقریب میں شرکت کی۔ دونوں وزراء اعظم نے نیپال میں باہمی منصوبوں کے تیز رفتار نفاذ اور مختلف شعبوں میں تعاون کے ایجنڈے کو فروغ دینے کے لیے موجودہ باہمی طریقہ کار کے احیاء کی ضرورت پر زور دیا ۔ دونوں وزراء اعظم نے اس بات پر اتفاق کیا کہ اس دورے سے دونوں ملکوں کے مابین کثیر جہتی شراکت داری کو رفتار حاصل ہوا ہے ۔ وزیر اعظم اولی نے ان کا اور ان کے وفد کو مدعو کرنے اور ان کے والہانہ استقبال کے لیے وزیر اعظم مودی کا شکریہ ادا کیا ۔ وزیر اعظم اولی نے وزیر اعظم مودی کو بہت جلد نیپال کا دورہ کرنے کی دعوت دی ۔ وزیر اعظم نے ان کی دعوت کو قبول کیا ۔ سفارتی چینلوں کے ذریعہ اس دورے کی تاریخ کو حتمی شکل دی جائے گی۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیر اعظم کا  عزت مآب میخائل گورباچوف کے انتقال پر اظہار تعزیت

وزیر اعظم جناب نریندر مودی نے عزت مآب میخائل گورباچوف کے انتقال پر گہرے رنج و غم کا اظہار کیا ہے۔ ایک ٹویٹ میں، وزیر اعظم نے کہا؛ ‘‘میں 20ویں صدی کے سرکردہ سیاستدانوں میں سے ایک جناب میخائل گورباچوف کے خاندان اور دوستوں کے تئیں اپنی گہری تعزیت کا اظہار کرتا ہوں جنہوں نے تاریخ کے دھارے پر انمٹ نقوش چھوڑے ہیں۔ ہم ہندوستان کے ساتھ تعلقات کو مضبوط بنانے میں ان کے تعاون کو یاد کرتے ہیں اور ان کی قدر کرتے ہیں۔ ’’